སཱ་མ་རཱ་ནཞེས་པའི་ལོ་རྒྱུས་སྙན་ངག་དཔེ་དེབ་དེ་བྲིས།དགུང་ལོ་ང་གཉིས་པ་༡༩༡༢ལོར་ཁོང་གློ་བུར་སྙུན་གཞི་དྲག་པོ་ཞིག་གིས་རྐྱེན་བྱས་ཏེ་སྨན་བཅོས་ཆེད་དབྱིན་ཡུལ་དུ་ཕེབས་དགོས་བྱུང༌།རྒྱལ་ཁབ་དེའི་གྲགས་ཅན་མཁས་པ་མང་པོས་དགའ་བསུས་བྱས་པར་མ་ཟད།དབྱིན་ཡུལ་མི་དམངས་ཚོས་ཁོང་གི་ལྗགས་རྩོམ་སྒྲུང་དང་སྙན་ངག་སོགས་ཀྱི་དེབ་མང་པོ་ཀློག་མྱོང་སྟབས་ཁོང་ལ་ཕེབས་བསུ་གྲ་རྒྱས་ཞུས།དགུང་ལོ་ང་གསུམ་པ་༡༩༡༣ལོར་ཨ་རིར་གཟིགས་སྐོར་ལ་ཕེབས་པ་དང་དེར་ཡང་སྔ་ས་ནས་ཟླ་གཞོན་སྦྲག་སྲིད་ཁང་སོགས་གཙོས་པའི་རྩོམ་རིག་དེབ་ཕྲེང་མང་པོ་ཁྱབ་སྤེལ་ཕྱིན་ཟིན་སྟབས་མང་ཚོགས་ཀྱིས་དགའ་བསུ་ཆེན་པོ་ཞུས།ལོ་དེར་སྙན་ངག་གི་མཆོད་པཞེས་པའི་རྩོམ་ཡིག་དེར་འཛམ་གླིང་གི་རྩོམ་རིགས་ནོར་འབེལ་གཟེངས་རྟགས་ཀྱང་ཐོབ་པ་རེད།རྩོམ་རིག་དེ་ཉིད་སྐད་ཡིག་མི་འདྲ་བ་བཅུ་ཕྲག་ལྷག་ཙམ་ཐོག་ཏུ་བསྒྱུར་ནས་འཛམ་གླིང་ཐོག་ད་ལྟའི་བར་རླུང་རྟ་ལྟར་གྲགས་ལ།བོད་སྐད་དུའང་འགྱུར་གྱི་མ་ཕྱི་མི་འདྲ་བ་གཉིས་ཀྱི་ཐོག་ནས་འགྱུར་བའི་གླུ་ཐ་སྦྱར་མ་དང་སྙན་ངག་གི་མཆོད་པ་ཞེས་གཉིས་ཡོད།